Ekidd.: Byebyo, ebirabo byange bye ndeese gy’oli Ddunda,
Ggwe Lugaba nnyini byo x2
Okukulaga nga bwe nsiima,
Ebirungi by’ompa nze omwavu, ng’oli wa kisa Ddunda.
Bass Tenor: Ebirabo byange bye ndeese,
Ggwe Lugaba nnyini byo,
Nga bwe nsiima, nze omwavu,
Ng’oli wa kisa Ddunda.
1. Nnaakuddiza ki Ggwe Ddunda?
Nnaakuddiza ki Ggwe annyambye?
Ka ntoole ku byongabira, ka ntoole, ku by’oku nsi
Mbikuddize nange nkwewa, nze ndi wuwo.
2. Nnaakuddiza ki Ggwe Ddunda?
Nnaakuddiza ki nze omwavu?
Ka ndeete omugaati guno ka ndeete eno evviini,
Evudde mu nsi eno eyaffe gye tulimye.
3. Nnaakuddiza ki nze ekiggya?
Nnaakuddiza ki leero nze?
Ka ntoole ku byongabira, ka ndeete byonna byonna,
Nkuwa kati obulamu obwange NZE NDI WUWO.
4. Nnaakuddiza ki Ggwe Ddunda?
Nnaakuddiza ki Ggwe antonda?
Ka ndeete ebyokuyita, ka ntoole Ggwe by’ompadde,
Mbikuddize nange nzuuno, NZE NDI WUWO.
5. Nnaakuddiza ki nze nange?
Nnaakuddiza ki Ggwe ankuuma?
Ka nnyimbe nze gw’ogabira, ka ntende Ggwe by’ompadde
Laba kati nange nkwewa, NZE NDI WUWO.
DOWNLOAD LINK:
BY’EBYO EBIRABO BYANGE
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn eng_Latn lug_Latn